Íslandsmót í mótokrossi fer fram á Akrabraut á Akranesi laugardaginn 29. júní næstkomandi en þetta er í annað sinn sem mótið er haldið . Það er Vélhjólaíþróttafélag Akraness sem stendur að mótinu en formaður þess , Jóhann Pétur Hilmarsson , segir undirbúning ganga vel . „ Mótið var haldið á Írskum dögum í fyrra en við ákváðum að hafa þetta helgina fyrir að þessu sinni . Okkur reyndist erfitt að manna mótið og eins vildu margir koma og fylgjast með mótinu en það var svo mikið um að vera í bænum að þeir fundu ekki tíma , “ segir Jóhann Pétur og brosir . Blaðamaður settist niður með Jóhanni Pétri í síðustu viku og spurði hann nánar um starf VÍFA , mótokrossið , boot camp og einkaþjálfunina , en þessar íþróttir hafa átt hug hans allan frá því hann sagði skilið við matseldina fyrir nokkrum árum . Viðtalið við Jóhann Pétur Hilmarsson formann VÍFA og einkaþjálfara er að finna í Skessuhorni vikunnar .